„Návrh“

VLÁDA SLOVENSKEJ REPUBLIKY

v y d á v a

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len "zákon")

r o z h o d n u t i e  č. ...............
o privatizácii časti zdravotníckeho zariadenia

Názov zdravotníckeho zariadenia:		Poliklinika Ružinov
Sídlo:						Ružinovská č. 10, Bratislava
IČO:						17 336 198

Na realizáciu sa určuje privatizačný projekt vedený v evidencii Ministerstva pre správu
a privatizáciu národného majetku Slovenskej republiky pod číslom 2166 (ďalej len „určený privatizačný projekt“).
Rozhodnutie sa týka časti zdravotníckeho zariadenia Poliklinika Ružinov –časť Obvodné zdravotné stredisko Bajzova 2, vymedzeného výstupným formulárom F.1(A)/3 určeného privatizačného projektu.
1.	Spôsob privatizácie:
Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.1998:
5 485 000,- Sk
(slovom: päťmiliónov štyristoosemdesiatpäťtisíc slovenských korún)
3.	Spôsob výberu kupujúceho:
Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.
1.	
4.	Kupujúci:
Obchodné meno:		ZS Bajzova s.r.o.
Sídlo:			Bajzova 2, 821 08 Bratislava
IČO:			35 811 030
5.	Kúpna cena: 5 485 000,- Sk
(slovom: päťmiliónov štyristoosemdesiatpäťtisíc slovenských korún)
6.	Platobné podmienky a ich zabezpečenie:
Kúpnu cenu vo výške 5 485 000,- Sk zaplatí kupujúci nasledovne:
a)	Prvú splátku vo výške 1 665 000,- Sk v termíne do 30 dní odo dňa účinnosti zmluvy o predaji časti zdravotníckeho zariadenia.
Úhrada prvej splátky je zabezpečená potvrdením o zriadení vinkulácie vkladu, ktoré vystavila Slovenská sporiteľňa, a.s. Bratislava, Záhradnícka 95, 811 08 Bratislava dňa 28.6.2001. V uvedenom doklade Slovenská sporiteľňa, a.s. Bratislava, Záhradnícka 95, 811 08 Bratislava potvrdzuje, že na účte číslo: 0174865645/0900 vinkulovala pre klienta: ZS Bajzova s.r.o., Bajzova 2, 821 08 Bratislava, IČO: 35811030 vklad v sume 1 665 000,- Sk (slovom: jedenmilión šesťstošesťdesiatpäťtisíc slovenských korún) za účelom privatizácie zdravotníckeho zariadenia Poliklinika Ružinov, časť Obvodné zdravotné stredisko Bajzova 2, Bratislava v prospech Fondu národného majetku SR. Peňažné prostriedky budú uvoľnené iba so súhlasom Fondu národného majetku SR.
Zostávajúcu časť kúpnej ceny uhradí kupujúci v dvoch splátkach v nasledujúcich dvoch rokoch po uhradení prvej splátky podľa nasledovného platobného kalendára:
1 910 000,- Sk v roku 2002
1 910 000,- Sk v roku 2003
b)	Platobné podmienky uvedené v bode 6. písm. a) zabezpečí Fond národného majetku SR zriadením záložného práva.

7.	Ďalšie podmienky predaja:
7.1.	Vecné bremeno
Na predajom dotknuté nehnuteľnosti Fond národného majetku Slovenskej republiky v zmluve o predaji časti zdravotníckeho zariadenia zriadi podľa § 151n/ a nasl. Občianskeho zákonníka vecné bremeno:
a)	Na činnosti spojené s poskytovaním zdravotnej starostlivosti podľa zákona č. 277/1994 Z.z. o zdravotnej starostlivosti v znení neskorších predpisov, v doteraz poskytovanom rozsahu bez časového obmedzenia, a to na základe:
	povolenia na poskytovanie zdravotnej starostlivosti v neštátnom zdravotníckom zariadení, alebo
	výkonu zdravotníckej činnosti vyplývajúcej z nájomnej zmluvy k predmetnej nehnuteľnosti.
b)	Zmenu rozsahu takto zapísaného vecného bremena je možné vykonať len so súhlasom Ministerstva zdravotníctva Slovenskej republiky na návrh vlastníka, po predchádzajúcom vyjadrení miestneho orgánu štátnej správy na úseku zdravotnej starostlivosti.
c)	Takto zapísané vecné bremeno je možné zrušiť alebo čiastočne zmeniť len na základe žiadosti vlastníka, po udelení predchádzajúceho súhlasu miestneho orgánu štátnej správy na úseku zdravotnej starostlivosti, vydaného na základe odborného stanoviska Ministerstva zdravotníctva Slovenskej republiky.
7.2.	Fond národného majetku Slovenskej republiky v zmluve o predaji časti zdravotníckeho zariadenia zaviaže kupujúceho predať byty ich nájomníkom v súlade so zákonom č. 182/1993 Z.z. o vlastníctve bytov a nebytových priestorov v znení neskorších predpisov.
7.3.	Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e :
	Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo zdravotníctva
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:	Ing. Mária Machová, CSc.
	ministerka pre správu
	a privatizáciu národného majetku
	Slovenskej republiky

								..................................................
									(podpis a pečiatka)

D ô v o d o v á   s p r á v a
k privatizácii časti zdravotníckeho zariadenia

Poliklinika Ružinov – časť Obvodné zdravotné stredisko Bajzova 2

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2 priamym predajom časti zdravotníckeho zariadenia nadobúdateľovi ZS Bajzova s.r.o., Bajzova 2, 821 08 Bratislava, IČO: 35 811 030.

1.	Vymedzenie privatizovaného majetku
Štátna príspevková organizácia s právnou subjektivitou Poliklinika Ružinov so sídlom
v Bratislave, Ružinovská 10, IČO: 17 336 198 bola zriadená zriaďovacou listinou Ministerstva zdravotníctva Slovenskej republiky zo dňa 4.12.1991 číslo 3724/1991-A/XXI-1 s účinnosťou od 1.1.1992.
Zdravotnícke zariadenie bolo zaradené do privatizácie uznesením vlády SR č. 556/1999  zo dňa 30.6.1999.
Podľa § 10 ods. 7 zákona č. 92/1991 Zb. v znení neskorších predpisov informácia o predložení základného privatizačného projektu bola zverejnená v dennej tlači distribuovanej celoštátne dňa  5.11.1999.
Privatizovaný majetok zdravotníckeho zariadenia je situovaný v Bratislave.
Hlavným predmetom činnosti zdravotníckeho zariadenia je poskytovanie ambulantnej liečebno-preventívnej starostlivosti.
Do privatizácie podľa tohto základného privatizačného projektu vstupuje časť subjektu Obvodné zdravotné stredisko Bajzova 2.

Ekonomická charakteristika časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2 k 31.12.1998:

Počet pracovníkov (os.)	4	
          z toho: THP	2	
Výkony a mimoriadne výnosy (tis. Sk) 	2 250	
Náklady (tis. Sk)	2 346	
Hospodársky výsledok (tis. Sk)	- 96	
Miera odpísania HIM (%)	29,6	

Údaje o rozsahu a štruktúre majetku časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2 k 31.12.1998 (údaje v tis. Sk):

Aktíva spolu		5 565
	v tom: stále aktíva	5 527
		z toho	- pozemky	0
			- budovy a stavby	5 521
		obežné aktíva	0
		ostatné aktíva - prechodné účty aktív	0
		ostatné aktíva nezachytené v súvahe	38
	Záväzky privatizované spolu	80
	v tom: cudzie zdroje	80
		z toho	- rezervy	0
			- záväzky	80
			- bankové úvery a výpomoci	0
		ostatné pasíva – prechodné účty pasív	0
	Vlastné imanie	5 447
	Čistý majetok, ktorý prechádza na FNM SR	5 485

2.	Návrhy privatizačných projektov vypracovaných na časť zdravotníckeho zariadenia Poliklinika Ružinov – časť Obvodné zdravotné stredisko Bajzova 2
Základný privatizačný projekt bol vypracovaný vedením zdravotníckeho zariadenia Poliklinika Ružinov a navrhuje privatizovať časť majetku zdravotníckeho zariadenia
v desiatich výstupoch.
Ministerstvo zdravotníctva SR vo svojom stanovisku zo dňa 13.2.2001 súhlasí s metódou privatizácie priamy predaj časti Obvodné zdravotné stredisko Bajzova 2.
Protimonopolný úrad SR vo svojom stanovisku zo dňa 31.8.2000 nemá pripomienky k privatizácii uvedeného zdravotníckeho zariadenia, pričom uvádza, že pri privatizácii zdravotníckych zariadení uprednostňuje výber nadobúdateľa formou verejnej súťaže alebo bezodplatný prevod na obec.
Ministerstvo eviduje nasledovných 38 podnetov so záujmom o kúpu časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2:

1.	MUDr. Danuša Siveková, Lachova 22, 851 03 BA
2.	PharmDr. Eva Jakešová, Dunajská 33, 811 08 BA
3.	AT-SOLID, spol. s r.o., Údolná 11, 811 02 BA
4.	MUDr. Tibor Kubička, Hodálová 8, 841 05 BA
5.	KaSza Dental, Ján Szabo, Bajzova 2, 821 07 BA
6.	Uniart, s.r.o., RNDr. Tomislav Jurík, CSc., Jesenského 412, 971 01 Prievidza
7.	KaSza Dental, Zuzana Kajanová, Bajzova 2, 821 07 BA
8.	MUDr. Jarmila Ceconíková, Jasovská 6, 851 07 BA
9.	MUDr. Marie Gažíková, Slatinská 34, 821 07 BA
10.	MUDr. Jana Miklóšová, Francisciho 11, 811 08 BA
11.	Baroko-Zdravotné stredisko,spol.sr.o.,Ing. Daniel Baláž,Stará Vajnorská 139,83104BA
12.	MUDr. Ján Kucek, Raketová 14, 821 02 BA
13.	Ing. Miroslav Kavický, Vajnorská 88, 831 04 BA
14.	MUDr. KUBIČKA Tibor a spol., Zdravotné stredisko, Bajzova 2, 821 08 BA
15.	Mgr. Miroslav Kočí, Závadská 18, 831 06 BA
16.	Poliklinika Ružinov, s.r.o., MUDr. Tatiana Michalcová, Ružinovská 10, 827 99 BA
17.	Poliklinika Ružinov, s.r.o., MUDr. Jozef Šmirala, Ružinovská 10, 827 99 BA
18.	CELL, spol. s r.o., Dr. Vladimír Záhradník, CSc., Ružinovská 10, 827 99 BA
19.	STRATOS, spol. s r.o., Václav Noska, Trenčianska 53, 821 09 BA
20.	Mgr. Radovan Urban Kocák, Včelárska 2518/24, 821 05 BA
21.	W.O.S.S., s.r.o., MUDr. Vladimír Sloboda, Homolova 3, 841 01 BA
22.	AKER, s.r.o., Ing. Peter Jakubec, Obchodná 21, 811 06 BA
23.	INGSMAT, s.r.o., Ing. Juraj Šmatlík, Ševčenkova 29, 851 01 BA
24.	MEDTREND, s.r.o., MUDr. Tomáš Haško, Nevädzova č. 8, 821 01 BA
25.	IVAN & MAYER, spol. s r.o., Mgr. Radovan Grohoľ, Suchá 3, 831 01 BA
26.	MUDr. Vladimír Sekan, CSc., Medená 33, 811 002 BA
27.	KOMAPOL, s.r.o., Dr. Miroslav Poláček, Štefánikova 19, 811 05 BA
28.	FEMINA CENTRUM, spol. s r.o., MUDr. Vladimír Ďuračka, Haburská 2, 821 01 BA
29.	PROMEDIC, a.s., Ing. Marián Oravec, Palisády 39, 811 03 BA
30.	PROMEDIC, a.s., Ing. Róbert Spišák, Palisády 39, 811 03 BA
31.	REALSTAR, spol. s r.o., Ing. Juraj Frajt, Poľná 25, 974 05 Banská Bystrica
32.	ASKLEPIOS, s.r.o., MUDr. Ľuboš Hríň, Ružinovská 10, 820 07 BA
33.	STAROSTLIVOSŤ, s.r.o., Erika Horváthová, Čmelíková 11, 821 03 BA
34.	SEMA, s.r.o., Miroslav Mráz, Vlčie Hrdlo 20, 821 07 BA
35.	Dr. Peter Slamka, Hurbanova 8, 058 01 Poprad
36.	Mestská časť Bratislava Ružinov, Ing. Richard Volek, Mierová 21, 827 05 BA
37.	Hlavné mesto SR Bratislava, Jozef Moravčík,Primaciálne nám. 1, P.O.BOX 192,81499
38.	MUDr. Tibor Kladek, Palkovičova 1, 821 08 BA

3.	Postup posudzovania privatizačného projektu
Základný privatizačný projekt bol predložený zriaďovateľom na MSPNM SR dňa 29.10.1999. Na MSPNM SR bol prerokovaný v pracovnej komisii dňa 20.3.2001 s odporúčaním privatizovať majetok časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2 priamym predajom záujemcovi, ktorý bude vybraný vo výberovom konaní.
MSPNM SR listom zo dňa 6.4.2001 oslovilo evidovaných známych záujemcov o privatizovaný majetok so žiadosťou o doplnenie svojich podnetov v zmysle schválených požiadaviek a kritérií.
V stanovenom termíne ponuku predložili traja záujemcovia:
1.	Baroko – Zdravotné stredisko s.r.o., Stará Vajnorská 139, 831 04 Bratislava
2.	ZS Bajzova s.r.o., Bajzova 2, 821 08 Bratislava
3.	AT-SOLID spol. s r.o., Údolná 11, 811 02 Bratislava
Komisia MSPNM SR pre výber nadobúdateľa privatizovaného majetku na svojom rokovaní dňa 4.6.2001 posúdila predložené návrhy a odporučila ako budúceho nadobúdateľa časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2 spoločnosť ZS Bajzova s.r.o., Bajzova 2, 821 08 Bratislava.
Komisia pri svojom rozhodovaní o budúcom nadobúdateľovi vychádzala z nasledovných skutočností:
Spoločnosť ZS Bajzova s.r.o., Bajzova 2, 821 08 Bratislava je záujemcom, ktorý splnil všetky požadované kritériá pre posudzovanie návrhov pre výber nadobúdateľa privatizovaného majetku priamym predajom. Spoločnosť ZS Bajzova s.r.o., Bajzova 2, 821 08 Bratislava založili zdravotnícki pracovníci s dlhoročnou odbornou praxou, ktorí dlhodobo poskytujú zdravotnú starostlivosť v OZS Bajzova 2 a v uplynulých rokoch odštátnili svoju činnosť. Spoločnosť predložila reálny podnikateľský zámer. Zámerom je zachovanie pôvodného rozsahu a charakteru činností privatizovaného OZS v súlade s existujúcou sieťou zdravotníckych zariadení. Hlavným cieľom spoločnosti je vytvoriť moderné zdravotnícke centrum. Pre skvalitnenie  zdravotníckej starostlivosti spoločnosť plánuje investovať finančné prostriedky najmä do prístrojového vybavenia. Spoločnosť navrhla prijateľnú kúpnu cenu a platobné podmienky. Predkladaný návrh nemá dopad na zamestnanosť a na tvorbu pracovných miest.
Všetky uvedené skutočnosti boli rozhodujúcimi pri výbere a odporúčaní budúceho nadobúdateľa predmetného zdravotníckeho zariadenia.

Z Á V E R :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Poliklinika Ružinov – časť Obvodné zdravotné stredisko Bajzova 2, priamym predajom spoločnosti ZS Bajzova s.r.o., Bajzova 2, 821 08 Bratislava, IČO: 35 811 030.